amanoisuno/poet huggingface dataset:
唐禪社首樂章：順和 賀知章
至哉含柔德，萬物資以生。常順稱厚載，流謙通變盈。聖心事能察，增廣陳厥誠。黃祇僾如在，泰折俟咸亨。
唐禪社首樂章：太和 賀知章
肅我成命，于昭黃祇。裘冕而祀，陟降在斯。五音克備，八變聿施。緝熙肆靖，厥心匪離。
唐禪社首樂章：肅和 賀知章
黃祇是祗，我其夙夜。夤畏誠絜，匪遑寧舍。禮以琮玉，薦厥茅藉。念茲降康，胡寧克暇。
唐禪社首樂章：雍和 賀知章
夙夜宥密，不敢寧宴。五齊既陳，八音在縣。粢盛以絜，房俎斯薦。惟德惟馨，尚茲克遍。
唐禪社首樂章：壽和 賀知章
惟以明發，有懷載殷。樂盈而反，禮順其禋。立清以獻，薦欲是親。于穆不已，裒對斯臻。
唐禪社首樂章：福和 賀知章
穆穆天子，告成岱宗。大裘如濡，執珽有顒。樂以平志，禮以和容。上帝臨我，雲胡肅邕。
唐禪社首樂章：太和 賀知章
昭昭有唐，天俾萬國。列祖應命，四宗順則。申錫無疆，宗我同德。曾孫繼緒，享神配極。
曉發 賀知章
江皋聞曙鐘，輕枻理還舼。海潮夜約約，川露晨溶溶。始見沙上鳥，猶埋雲外峰。故鄉杳無際，明發懷朋從。
奉和禦制春台望 賀知章
青陽布王道，玄覽陶真性。欣若天下春，高逾域中聖。神皋類觀賞，帝裏如懸鏡。繚繞八川浮，岧嶢雙闕映。曉色遍昭陽，晴雲卷建章。華滋的皪丹青樹，自昔秦奢漢窮武，後庭萬餘宮百數。旗回五丈殿千門，乃眷天晴興隱恤，古來土木良非一。荊臨章觀趙叢台。何如堯階將禹室。層欄窈窕下龍輿，清管逶迤半綺疏。一聽南風引鸞舞，長謠北極仰鶉居。
望人家桃李花 賀知章
山源夜雨度仙家，朝發東園桃李花。桃花紅兮李花白，棄置千金輕不顧，踟躕五馬謝相逢。徒言南國容華晚，苑中珍木元自奇，黃金作葉白銀枝。千年萬歲不凋落，莫道春花不可樹，會持仙實薦君王。
送人之軍 賀知章
常經絕脈塞，複見斷腸流。送子成今別，令人起昔愁。隴雲晴半雨，邊草夏先秋。萬里長城寄，無貽漢國憂。
奉和聖制送張說上集賢學士賜宴賦得謨字 賀知章
西學垂玄覽，東堂發聖謨。天光燭武殿，時宰集鴻都。枯朽沾皇澤，翾飛舞帝梧。跡同游汗漫，榮是出泥塗。三歎承湯鼎，千歡接舜壺。微軀不可答，空欲詠依蒲。
奉和聖制送張說巡邊 賀知章
荒憬盡懷忠，梯航已自通。九攻雖不戰，五月尚持戎。遣戍征周牒，恢邊重漢功。選車命元宰，授律取文雄。胄出天弧上，謀成帝幄中。詔旗分夏物，專土錫唐弓。帳宿伊川右，鉦傳晉苑東。饔人藉蕡實，樂正理絲桐。岐陌涵餘雨，離川照晚虹。恭聞詠方叔，千載舞皇風。
題袁氏別業 賀知章
主人不相識，偶坐為林泉。莫謾愁沽酒，囊中自有錢。
詠柳 賀知章
碧玉妝成一樹高，萬條垂下綠絲絛。不知細葉誰裁出，二月春風似剪刀。
採蓮曲 賀知章
稽山罷霧鬱嵯峨，鏡水無風也自波。莫言春度芳菲盡，別有中流采芰荷。
回鄉偶書二首 賀知章
少小離鄉老大回，鄉音難改鬢毛衰。兒童相見不相識，笑問客從何處來。離別家鄉歲月多，近來人事半銷磨。唯有門前鏡湖水，春風不改舊時波。
答朝士 賀知章
fk鏤銀盤盛蛤蜊，鏡湖蓴菜亂如絲。鄉曲近來佳此味，遮渠不道是吳兒。
句 賀知章
落花真好些，一醉一回顛。